**Ο ΠΑΡΑΚΛΗΤΙΚΟΣ ΚΑΝΩΝ**

**ΤΗΣ ΠΑΝΑΓΙΑΣ ΝΤΑΡΔΙΖΑ**

Ευλογήσαντος του Ιερέως, λέγομεν ημείς τον ΡΜΒ’ Ψαλμόν.

Κύριε, εισάκουσον της προσευχής μου, ενώτισαι την δέησίν μου εν τη αληθεία σου, εισάκουσόν μου εν τη δικαιοσύνη σου. Και μη εισέλθης εις κρίσιν μετά του δούλου σου, ότι ου δικαιωθήσεται ενώπιόν σου πας ζων. Ότι κατεδίωξεν ο εχθρός την ψυχήν μου˙ εταπείνωσεν εις γην την ζωήν μου. Εκάθισέ με εν σκοτεινοίς, ως νεκρούς αιώνος, και ηκηδίασεν επ’ εμέ το πνεύμά μου, εν εμοί εταράχθη η καρδία μου. Εμνήσθην ημερών αρχαίων, εμελέτησα εν πάσι τοις έργοις σου, εν ποιήμασι των χειρών σου εμελέτων. Διεπέτασα προς σε τας χείράς μου˙ η ψυχή μου ως γη άνυδρός σοι. Ταχύ εισάκουσόν μου, Κύριε, εξέλιπε το πνεύμά μου. Μη αποστρέψης το πρόσωπόν σου απ’ εμού, και ομοιωθήσομαι τοις καταβαίνουσιν εις λάκκον. Ακουστόν ποίησόν μοι το πρωΐ το έλεός σου, ότι επί σοι ήλπισα. Γνώρισόν μοι, Κύριε, οδόν εν ή πορεύσομαι, ότι προς σε ήρα την ψυχήν μου. Εξελού με εκ των εχθρών μου, Κύριε, προς σε κατέφυγον˙ δίδαξόν με του ποιείν το θέλημά σου, ότι συ ο Θεός μου. Το Πνεύμα σου το αγαθόν οδηγήσει με εν γη ευθεία˙ ένεκεν του ονόματός σου, Κύριε, ζήσεις με. Εν τη δικαιοσύνη σου εξάξεις εκ θλίψεως την ψυχήν μου, και εν τω ελέει σου εξολοθρεύσεις τους εχθρούς μου. Και απολείς πάντας τους θλίβοντας την ψυχήν μου, ότι εγώ δούλός σου ειμί.

**Είτα ψάλλομεν˙**

Θεός Κύριος και επέφανεν ημίν˙ ευλογημένος ο ερχόμενος εν ονόματι Κυρίου.

Στίχ. α’. Εξομολογείσθε τω Κυρίω, και επικαλείσθε το όνομα το άγιον αυτού.

Θεός Κύριος και επέφανεν ημίν…

Στίχ. β’. Πάντα τα έθνη εκύκλωσαν με και εν τω ονόματι Κυρίου ημυνάμην αυτούς.

Θεός Κύριος και επέφανεν ημίν…

Στίχ. γ’. Παρά Κυρίου εγένετο αύτη, και έστι θαυμαστή εν οφθαλμοίς ημών.

Θεός Κύριος και επέφανεν ημίν…

**Ήχος δ’. Τη Θεοτόκω εκτενώς.**

Της Θεοτόκου τω Ναώ νυν προσήλθομεν εν τη της Πάρνηθος Μονή και προσπίπτομεν προ της Εικόνος της θαυματουργού δέησιν προσάγοντες εν πολλή ευλαβεία προς την Αειπάρθενον και Μητέρα του Κτίστου, όπως χαρίσηται πάσιν ημίν την προστασίαν αυτής και βοήθειαν.

**Δόξα, και νυν. Το αυτό.**

**Είτα επισυνάπτομεν τον Ν’ ψαλμόν˙**

Ελέησόν με ο Θεός κατά το μέγα έλεός σου, και κατά το πλήθος των οικτιρμών σου εξάλειψον το ανόμημά μου˙ Επί πλείον πλύνόν με από της ανομίας μου, και από της αμαρτίας μου καθάρισόν με. Ότι την ανομίαν μου εγώ γινώσκω, και η αμαρτία μου ενώπιόν μού εστί δια παντός. Σοι μόνω ήμαρτον, και το πονηρόν ενώπιόν σου εποίησα, όπως αν δικαιωθής εν τοις λόγοις σου, και νικήσης εν τω κρίνεσθαί σε. Ιδού γαρ εν ανομίαις συνελήφθην, και εν αμαρτίαις εκίσσησέ με η μήτηρ μου. Ιδού γαρ αλήθειαν ηγάπησας˙ τα άδηλα και τα κρύφια της σοφίας σου εδήλωσάς μοι. Ραντιείς με υσσώπω, και καθαρισθήσομαι˙ πλυνείς με, και υπέρ χιόνα λευκανθήσομαι. Ακουτιείς μοι αγαλλίασιν και ευφροσύνην˙ αγαλλιάσονται οστέα τεταπεινωμένα. Απόστρεψον το πρόσωπόν σου από των αμαρτιών μου, και πάσας τας ανομίας μου εξάλειψον. Καρδίαν καθαράν κτίσον εν εμοί ο Θεός, και Πνεύμα ευθές εγκαίνισον εν τοις εγκάτοις μου. Μη απορρίψης με από του προσώπου σου, και το Πνεύμα σου το Άγιον μη αντανέλης απ’ εμού. Απόδος μοι την αγαλλίασιν του σωτηρίου σου και Πνεύματι ηγεμονικώ στήριξόν με. Διδάξω ανόμους τας οδούς σου, και ασεβείς επί σε επιστρέψουσι. Ρύσαί με εξ αιμάτων ο Θεός, ο Θεός της σωτηρίας μου˙ αγαλλιάσεται η γλώσσά μου την δικαιοσύνην σου. Κύριε, τα χείλη μου ανοίξεις, και το στόμα μου αναγγελεί την αίνεσίν σου. Ότι, ει ηθέλησας θυσίαν, έδωκα αν˙ ολοκαυτώματα ούκ ευδοκήσεις. Θυσία τω Θεώ πνεύμα συντετριμμένον˙ καρδίαν συντετριμμένην και τεταπεινωμένην ο Θεός ούκ εξουδενώσει. Αγάθυνον, Κύριε, εν τη ευδοκία σου την Σιών, και οικοδομηθήτω τα τείχη Ιερουσαλήμ. Τότε ευδοκήσεις θυσίαν δικαιοσύνης, αναφοράν και ολοκαυτώματα. Τότε ανοίσουσιν επί το θυσιαστήριόν σου μόσχους.

**Είτα αρχόμεθα του Κανόνος, ου η Ακροστιχίς˙**

Σώσον, Παρθένε, τους σοι προσδραμόντας (Φιλαρέτου).

**Ωδή α’. Ήχος πλ. δ’. Υγράν διοδεύσας.**

**Υπεραγία Θεοτόκε, σώσον ημάς.**

Συνέχομαι, Δέσποινα Μαριάμ, πολλή αθυμία εκ του βίου των λυπηρών˙ διόπερ προσφεύγω σοι εν πίστει επιζητών την σην χάριν, Θεόνυμφε.

**Υπεραγία Θεοτόκε…**

Ως Μήτηρ του Κτίστου πανευκλεής ημών τας δεήσεις διαβίβασον προς αυτόν πρεσβεύουσα πάσι σωτηρίαν αποδιδόναι τοις σοι καταφεύγουσιν.

**Δόξα Πατρί και Υιώ και Αγίω Πνεύματι.**

Συνήγειρας πόθω τους ευσεβείς αλγούντας εκ νόσων και παντοίων αδικιών εις Νάρδιζαν ώδε την Μονήν σου μετά δακρύων ημάς συνεκάλεσας.

**Και νυν και αεί και εις τους αιώνας των αιώνων. Αμήν.**

Ο Οίκός σου ούτος, Κόρη αγνή, υπάρχει τοις πάσι καταφύγιον ιερόν˙ πηγήν γαρ ελέους, ευσπλαγχνίας εν τη αγάπη σου τούτον ανέδειξας.

**Ωδή γ’. Ουρανίας αψίδος.**

**Υπεραγία Θεοτόκε…**

Νέος ήλιος ώφθης ολολαμπής, Πάνσεμνε, και των μοναχών τας καρδίας εφωταγώγησας˙ όθεν προέκριναν το όρος τούτο ηδέως ένθα και ανήγειραν σον οικητήριον.

**Υπεραγία Θεοτόκε…**

Παραδόξως, Παρθένε, η στη Μονή ήδρασται και εμεγαλύνθη αξίως όρει της Πάρνηθος δια της σης θαυμαστής και στοργικής ενεργείας˙ πάντα γαρ τα σκάνδαλα συ διεσκόρπισας.

**Δόξα…**

Ανυμνούμέν σε, Μήτερ, περιχαρώς σήμερον και τα μεγαλείά σου πάντες εκδιηγούμεθα ευγνωμονούντες αεί εν ταπεινώσει καρδίας, ότι ημάς έσωσας εκ περιστάσεων.

**Και νυν…**

Ρύσαι κόσμον εκ πλάνης και πειρασμών, Δέσποινα, εξ αρρωστημάτων παντοίων και επιθέσεων του αρχεκάκου Σατάν και της πολλής αθυμίας της κατατρυχούσης με, Κόρη πανύμνητε.

Διάσωσον, Θεοχαρίτωτε Μήτερ, από κινδύνων ημάς τε και τους πιστούς εν σοι καταφεύγοντας˙ και φρούρησον την αγίαν Μονήν σου.

Επίβλεψον εν ευμενεία, πανύμνητε Θεοτόκε, επί την εμήν χαλεπήν του σώματος κάκωσιν και ίασαι της ψυχής μου το άλγος.

**Είτα μνημονεύει ο Ιερεύς, δι’ ους η Παράκλησις γίνεται, και ημείς ψάλλομεν το Κύριε ελέησον ιβ’. Ο Ιερεύς, Ότι ελεήμων… Και ευθύς, το Κάθισμα˙**

**Ήχος β’. Πρεσβεία θερμή.**

Παρθένε αγνή, της Πάρνηθος επίσκεψις και τήσδε Μονής προστάτις και ανίληψις εκτενώς βοώμέν σοι˙ δίδου αύθις την χάριν σου τη αδελφότητι και τοις πιστοίς και πάσι την θείαν σου βοήθειαν.

**Ωδή δ’. Εισακήκοα, Κύριε.**

**Υπεραγία Θεοτόκε, σώσον ημάς.**

Θαυμαμτόβρυτον, Πάνσεμνε, εν τη χάριτί σου ημίν κατέστησας την πανσέβαστον Εικόνα σου ην κατασπαζόμεθα εν δάκρυσιν.

**Υπεραγία Θεοτόκε…**

Εθεράπευσας, Άχραντε, την εκ συριγγίου δεινοπαθήσασαν σοβαρώς δε κινδυνεύσασαν˙ άλλ’ αυτής την πίστιν συ εβράβευσας.

**Δόξα…**

Νεκρωθέντα, Μητρόθεε, εν τη απιστία τον αδελφόν ημών συνανέστησας και έσωσας ως ειλικρινώς μετανοήσαντα.

**Και νυν…**

Ευχαρίστως συνέδραμον την Μονήν σου ταύτην οι ευσεβόφρονες οις αφθόνως ανταπέδωκας έλεος και χάριν, ώ Παντάνασσα.

**Ωδή ε’. Φώτισον ημάς.**

**Υπεραγία Θεοτόκε, σώσον ημάς.**

Τείχισον, Αγνή, την Μονήν σου ως προπύργιον˙ και φωτοφόρον κατάστησον αυτήν τοις καταφεύγουσιν εν πίστει τω ελέει σου.

**Υπεραγία Θεοτόκε…**

Όλως θαυμαστώς ιερέα λειτουργήσαντα εν τω Ναώ σου το πριν ασθενή τη αφωνία αυτόν εύλαλον κατέστησας.

**Δόξα…**

Ύμνοις ιεροίς ιερώς σε εμεγάλυνεν ο ιερεύς και μεγάλη φωνή ευχαριστίαν σοι ομόθυμον ανέπεμψε.

**Και νυν…**

Σου τω Ιερώ ιερεύς το εννομώτατος ευεργεσίαν εν πίστει ορθή μετ’ ευφροσύνης εποιήσατο, Πανάχραντε.

**Ωδή ς’. Την δέησιν εκχεώ.**

**Υπεραγία Θεοτόκε, σώσον ημάς.**

Συνέστησας δια θείου σημείου τη Μονή σου, Μητροπάρθενε Κόρη, ονομασθήναι εν τοις εγκαινίοις του Γενεσίου σου τέμενος άχραντον˙ ου γενομένου ευλαβώς εν χαρά τη ση χάριτι ήκομεν.

**Υπεραγία Θεοτόκε…**

Ομόθυμον η Μονή σου, Άχραντε, απονέμει σοι τον ύμνον εν πίστει˙ πανευλαβώς δε προστάτιν σε έχει διακηρύττουσα πάσι την χάριν σου, ην μεταδίδει δαψιλώς τοις εν πίστει αυτή καταφεύγουσι.

**Δόξα…**

Ιάτρευσας την νοσούσαν, Πάνσεμνε, σοβαρώς χειμαζομένην μετ’ άλγους˙ και γαρ κατ’ όναρ αυτή ως εφάνης εις την Μονήν σου αυτήν προσεκάλεσας˙ ευθύς δ’ ως ήλθε θαυμαστώς της τελείας ιάσεως έτυχε.

**Και νυν…**

Πανύμνητε, Παναγία Δέσποινα, μη παρίδης τας δεήσεις σων δούλων˙ των λυπηρών λυτρωθήναι ως τάχος και σωτηρίας τυχείν εν τη ποίμνη σου πρεσβεύουσα τω σω Υιώ των πταισμάτων ημίν δούναι άφεσιν.

Διάσωσον, θεοχαρίτωτε Μήτερ, από κινδύνων ημάς τε και τους πιστούς εν σοι καταφεύγοντας˙ και φρούρησον την αγίαν Μονήν σου.

Άχραντε, η δια λόγου τον Λόγον ανερμηνεύτως επ’ εσχάτων των ημερών τεκούσα δυσώπησον ως έχουσα μητρικήν παρρησίαν.

**Ο Ιερεύς ως δεδήλωται. Και μετά την εκφώνησιν. Ότι ελεήμων…, ευθύς ψάλλομεν το παρόν Κοντάκιον˙**

**Ήχος β’. Προστασία των Χριστιανών.**

Θεοτόκε, των αδικουμένων υπέρμαχος συ υπάρχεις και των ασθενούντων το έλεος˙ δέξαι τοίνυν των ταπεινών ημών τον στεναγμόν θερμώς κράζοντάς σοι, Μαριάμ, και της ψυχής τον γλυκασμόν αποδίδου τοις δούλοις σου. Φρούρει δε την Μονήν σου και σώζε εκ των κινδύνων αυτήν και πάντας τους πιστούς τους προς σε καταφεύγοντας.

**Και ευθύς το**

**ΠΡΟΚΕΙΜΕΝΟΝ**

Μνησθήσομαι του ονόματός σου, εν πάση γενεά και γενεά. (Δις).

Στίχ. Άκουσον, Θύγατερ, και ίδε και κλίνον το ούς σου και επιλάθου του λαού σου και του οίκου του πατρός σου και επιθυμήσει ο βασιλεύς του κάλλους σου.

Μνησθήσομαι του ονόματός σου…

**Ο Ιερεύς˙**

Και υπέρ του καταξιωθήναι ημάς της ακροάσεως του αγίου Ευαγγελίου, Κύριον τον Θεόν ημών ικετεύσωμεν. Σοφία, ορθοί. Ακούσωμεν του αγίου Ευαγγελίου. Ειρήνη πάσι.

**ΕΥΑΓΓΕΛΙΟΝ**

**Εκ του κατά Λουκάν αγίου Ευαγγελίου το ανάγνωσμα˙ πρόσχωμεν.**

Εν ταις ημέραις εκείναις, αναστάσα Μαριάμ, επορεύθη εις την ορεινήν μετά σπουδής εις πόλιν Ιούδα˙ και εισήλθεν εις τον οίκον Ζαχαρίου και ησπάσατο την Ελισάβετ. Και εγένετο, ως ήκουσεν η Ελισάβετ τον ασπασμόν της Μαρίας, εσκίρτησε το βρέφος εν τη κοιλία αυτής˙ και επλήσθη Πνεύματος αγίου η Ελισάβετ, και ανεφώνησε φωνή μεγάλη και είπεν. Ευλογημένη συ εν γυναιξί, και ευλογημένος ο καρπός της κοιλίας σου. Και πόθεν μοι τούτο, ίνα έλθη η Μήτηρ του Κυρίου προς με; Ιδού γαρ, ως εγένετο η φωνή του ασπασμού σου εις τα ώτα μου, εσκίρτησε το βρέφος εν αγαλλιάσει εν τη κοιλία μου. Και μακαρία η πιστεύσασα, ότι έσται τελείωσις τοις λελαλημένοις αυτή παρά Κυρίου. Και είπε Μαριάμ. Μεγαλύνει η ψυχή μου τον Κύριον, και ηγαλλίασε το πνεύμά μου επί τω Θεώ τω Σωτήρί μου. Ότι επέβλεψεν επί την ταπείνωσιν της δούλης αυτού˙ ιδού γαρ από του νυν μακαριούσί με πάσαι αι γενεαί˙ ότι εποίησέ μοι μεγαλεία ο Δυνατός και άγιον το Όνομα αυτού. Έμεινε δε Μαριάμ συν αυτή ωσεί μήνας τρεις, και υπέστρεψεν εις τον οίκον αυτής.

**Ο χορός˙**

**Δόξα σοι, Κύριε, δόξα σοι.**

**Δόξα Πατρί… Ήχος β’.**

Ταις της Θεοτόκου πρεσβείαις, Ελεήμον, εξάλειψον τα πλήθη των εμών εγκλημάτων.

**Και νυν… Το αυτό.**

**Είτα τον Στίχον˙**

Ελέησόν με ο Θεός, κατά το μέγα έλεός σου, και κατά το πλήθος των οικτιρμών σου εξάλειψον το ανόμημά μου.

**Και επισυνάπτομεν το παρόν Τροπάριον˙**

**Ήχος πλ. β’. Όλην αποθέμενοι.**

Της Παρθενομήτορος Τη θαυμασία Εικόνι Νυν πιστοί προσπέσωμεν εν Μονή της Πάρνηθος και προσείπωμεν˙ τα θεμά δάκρυα και τας ικεσίας, ας προσάγομεν, Θεόνυμφε, δέξαι και ίασαι πάντα τα δεινά αρρωστήματα˙ τους πόνους παραμύθησον˙ και τας αδικίας εξάλειψον ημών των τιμώντων το θείον όνομά σου, Αγαθή˙ και αγαθούς πάντας ποίησον εν τη ευσπλαγχνία σου.

**Είτα ο Ιερεύς˙**

Σώσον ο Θεός τον λαόν σου, και ευλόγησον την κληρονομίαν σου. Επίσκεψαι τον κόσμον σου εν ελέει και οικτιρμοίς. Ύψωσον κέρας Χριστιανών ορθοδόξων. Και κατάπεμψον εφ’ ημάς τα ελέη σου τα πλούσια˙ πρεσβείαις της παναχράντου Δεσποίνης Θεοτόκου και αειπαρθένου Μαρίας˙ δυνάμει του τιμίου και ζωοποιού Σταυρού˙ προστασίαις των τιμίων επουρανίων Δυνάμεων ασωμάτων˙ ικεσίαις του τιμίου και ενδόξου Προφήτου Προδρόμου και Βαπτιστού Ιωάννου˙ των αγίων ενδόξων και πανευφήμων Αποστόλων˙ των αγίων Ιεραρχών, των καλλινίκων Μαρτύρων˙ των οσίων και θεοφόρων Πατέρων ημών˙ των ιαματικών Αναργύρων˙ των αγίων και δικαίων θεοπατόρων Ιωακείμ και Άννης˙ του αγίου… (δείνος), ου και την μνήμην επιτελούμεν και πάντων σου των Αγίων, ικετεύομέν σε, μόνε πολυέλεε Κύριε, επάκουσον ημών των αμαρτωλών δεομένων σου και ελέησον ημάς.

**Και ψάλλομεν το, Κύριε ελέησον ιβ’. Ο Ιερεύς την εκφώνησιν, Ελέει και οικτιρμοίς… Μεθ’ ό,**

**Ωδή ζ’. Οι εκ της Ιουδαίας.**

**Υπεραγία Θεοτόκε, σώσον ημάς.**

Ρώσιν, Μήτερ, παρέσχες τη παιδίσκη το πάλαι εν τω ελέει σου τη κατατρυχομένη εκ νόσου της καρδίας διο άπαντες κράζομεν˙ ευχαριστούμεν θερμώς τη ση φιλευσπλαγνία.

**Υπεραγία Θεοτόκε…**

Ομοθύμως προσήλθον της παιδός οι γονείς τη Μονή σου, Άχραντε, από της Γερμανίας εκ βάθους δε καρδίας και εν δάκρυσι λέγοντες˙ ώ Θεοτόκε, αεί θερμώς ευχαριστούμεν.

**Δόξα…**

Συ φιλόστοργος Μήτηρ των ατέκνων συζύγων πλειστάκις γέγονας˙ και γαρ εν τη Μονή σου ελθόντες μετά πόθου και εν πίστει απέλαβον των χαρισμάτων των σων και της παιδοποιΐας.

**Και νυν…**

Δαιμονώσαν γυναίκα προσιούσαν εν πίστει τω Ιερώ σου, Αγνή, τη θεία σου πρεσβεία προς τον Μονογενή σου θαυμαστώς απελύτρωσας της τυραννίας του Σατάν, ώ Σώτειρα, του κόσμου.

**Ωδή η’. Τον Βασιλέα των ουρανών.**

**Υπεραγία Θεοτόκε, σώσον ημάς.**

Ρώσιν παρέσχες και τη μικρά Κωνσταντίνα τη δεινώς χειμαζομένη εκ πόνων και ημιπληγίας, πανύμνητε Παρθένε.

**Υπεραγία Θεοτόκε…**

Απεγνωσμένους και αθυμία κειμένους συ διέσωσας εκ ταύτης της βλάβης˙ όθεν σε υμνούμεν, Υπερδεδοξασμένη.

**Δόξα…**

Μονήν την θείαν εν τω της Πάρνηθος όρει ανεγείραμεν σοι πόθω, Παρθένε˙ εν η σε τιμώμεν εις πάντας τους αιώνας.

**Και νυν…**

Ο κόσμος, Μήτερ, Χριστιανών ορθοδόξων εν αυτή μετά δακρύων προστρέχει˙ και επικαλείται θερμώς το όνομά σου.

**Ωδή θ’. Κυρίως Θεοτόκον.**

**Υπεραγία Θεοτόκε, σώσον ημάς.**

Ναώ σου τω αγίω συ ενεφανίσθης τη μοναχή Βηθλεέμ, ώ Παντάνασσα, προς στηριγμόν αυτής άμα και διαφύλαξιν.

**Υπεραγία Θεοτόκε…**

Τη ποίμνη σου, Παρθένε, ως άλλω λιμένι η ευλογία και χάρις σου εύρηται η δε χαρά και γαλήνη επιβραβεύονται.

**Υπεραγία Θεοτόκε…**

Αξίωσον, Παρθένε, τήνδε την Μονήν σου εκ κλυδωνίου παντός διασώζεσθαι και εν αυτή τ’ όνομά σου αεί δοξάζεσθαι.

**Δόξα…**

Σωτήρα τον Υιόν σου πάντες ομοφρόνως δοξολογούμεν, θεόνυμφε Δέσποινα˙ και τα σεπτά μεγαλείά σου μεγαλύνομεν.

**Και νυν…**

Φυλάττουσα μη παύσης τον σε εξυμνούντα, θεοχαρίτωτε Μήτερ απείρανδρε˙ και της μελλούσης γεέννης πάντας εξάρπασον.

**Και ευθύς το Άξιόν εστίν ως αληθώς… Ο Ιερεύς θυμιά το Θυσιαστήριον και τον λαόν, ημείς δε ψάλλομεν τα παρόντα Μεγαλυνάρια˙**

Φρούρει, Θεοτόκε, την σην Μονήν της Πάρνηθος ώδε και χαρίτωσον τους σεπτώς εν ταύτη υμνούνταις το μέγα όνομά σου εις τους αιώνας μένον αειμακάριστον.

Ίλεως και πρέσβυς, ώ Μαριάμ, γενού ώ Δεσπότη και Υιώ σου υπέρ ημών, όπως λυτρωθώμεν των λυπηρών του βίου˙ και δόξης ουρανίου αξιωθείημεν.

Λύσον των παγίδων του δυσμενούς πάντας τους ανθρώπους και μετάνοιαν δος αυτοίς, όπως των κινδύνων και πάσης επηρείας αυτού διασωθώσι και σε δοξάζωσι.

Άκουσον, Παρθένε, τον στεναγμόν πάντων των πονούντων και παράσχου τον γλυκασμόν ταις αυτών καρδίαις ως σε επικαλούνται πληρούσα τας αιτήσεις αυτών, Πανύμνητε.

Ρώμην συ χορήγησον κραταιάν ψυχής και καρδίας και ιάσεις παντοδαπάς πάσι τοις νοσούσι και τους δαιμονιώντας εκλύτρωσαι εν τάχει, Κόρη πανένδοξε.

Έχοντες, Παρθένε, εν τη Μονή την θείαν Εικόνα Γενεσίου σου του σεπτού θαύματα τελούσαν και βρύουσαν ιάσεις τοις πίστει σε τιμώσιν, ευχαριστούμέν σοι.

Τους εν τη Μονή σου τη ιερά πίστει προσελθόντας και προσφέροντας ιλαρώς τας ευεργεσίας διάσωζε και σκέπε πληρούσα τας αιτήσεις αυτών, Πανάχραντε.

Όντως ο της Πάρνηθος θησαυρός αδάπανος, Μήτερ, συ υπάρχεις παναληθώς˙ διο την κατάραν αφάνισον εν τάχει και την χαράν Κυρίου πάσι νυν βράβευσον.

Ύμνους σοι προσάγομεν ευλαβώς, θεόνυμφε Μήτερ, τω ναώ σου τω θαυμαστώ˙ απόδος εν τούτοις ημίν την θείαν χάριν την βρύουσιν αφθόνως εκ της Εικόνος σου.

Πάσαι των Αγγέλων αι στρατιαί Πρόδρομε Κυρίου Αποστόλων η δωδεκάς οι Άγιοι πάντες μετά της Θεοτόκου ποιήσατε πρεσβείαν εις το σωθήναι ημάς.

**Είτα το, Τρισάγιον. Παναγία Τριάς. Πάτερ ημών. Ο Ιερεύς˙ Ότι σου εστίν. Και ευθύς ημείς το Απολυτίκιον˙**

**Ήχος δ’.**

Η Γέννησίς σου, Θεοτόκε, χαράν εμήνυσε πάσι τη οικουμένη˙ εκ σου γαρ ανέτειλεν ο Ήλιος της δικαιοσύνης Χριστός ο Θεός ημών˙ και λύσας την κατάραν έδωκε την ευλογίαν και καταργήσας τον θάνατον εδωρήσατο ημίν ζωήν την αιώνιον.

**Ο Ιερεύς˙ Ελέησον ημάς… Επάκουσον ημών… Και Απόλυσις. Προ του Δι’ ευχών επισυνάπτεται το παρόν Προσόμοιον˙**

**Ήχος β’. Ότε εκ του ξύλου.**

Μήτερ, Του Θεού σου και ημών Των Χριστιανών ορθοδόξων ώ απειρόγαμε, άχραντε, αμόλυντε, αγνή και άφθορε, Παναγία, αιτούμέν σε απόδος εν τάχει πάσι στην αντίληψιν εν ταις τρικυμίαις του βίου, όπως λυτρωθώμεν εκ τούτων και διασωθώμεν εν τη ποίμνη σου.

Η/Υ επιμέλεια Σοφίας Μερκούρη.